ועדת העבודה, הרווחה והבריאות, כנסת 15, פרוטוקול מספר 554, 2002-07-08 11:00

דוד טל: בוקר טוב.

דוד טל: אני מתכבד לפתוח את ישיבת ועדת העבודה, הרווחה והבריאות.

דוד טל: על סדר יומנו תקנות הבטיחות בעבודה (בטיחות וגיהות תעסוקתית בעבודה עם גורמים מסוכנים במעבדות רפואיות, כימיות וביולוגיות) (תיקון), התשס"ב-2002.

דוד טל: משרד העבודה, בבקשה.

דוד טל: אילת זלדין: התקנות האלה אושרו בוועדה לפני שנה, הן היו אמורות להיכנס לתוקף ב-16 ביולי.

דוד טל: מסיבות שיפרט ד"ר למש אנחנו מבקשים לדחות את כניסתן לתוקף בשנה נוספת.

ד"ר קורט למש: מדינת ישראל היא המדינה השנייה בעולם שמפרסמת תקנות לגבי בטיחות, גיהות ובריאות במעבדות.

ד"ר קורט למש: לפני שנה אנחנו הרגשנו שייקח הרבה זמן למשק להתכונן לקראת העניין הזה ולכן ביקשנו בגוף התקנה שהתחילה תהיה בעוד שנה.

ד"ר קורט למש: מה שעשינו בינתיים – אנחנו פרסמנו את התקנות עצמן וכן את ההודעה על קיום התקנות בעיתונות היומית ושלחנו אותן לכל הגופים המקצועיים, כאשר במשך השנה התקבלו כל מיני שאלות הבהרה שאנחנו התמודדנו אתן.

ד"ר קורט למש: גם נתבקשנו לתת הרצאות בכל מיני גופים ועשינו את זה, אבל בחודשים האחרונים, כשאנשים כבר הרגישו שהם צריכים מיד לפעול, התחילו להגיע כל מיני הערות שאנחנו חושבים שיש לגביהן הצדקה לשנות חלק מהדברים, למרות שהתקנות הוכנו על ידי ועדה מקצועית עם הסכמה של כל הגופים, כולל משרד הבריאות, וכו'.

ד"ר קורט למש: העניין הזה דורש זמן ויש סיבה נוספת – בינואר השנה, לאחר שפורסמו התקנות האלה, יצא תקן חדש שפותר חלק גדול מהבעיות שהתעוררו בשטח – תקן מס' 1530 – שדן בהגנה בפני אש במעבדות.

ד"ר קורט למש: התקן הזה לא הוכנס בזמנו לתקנות משום שלא היה קיים, ולכן אנחנו צריכים זמן כדי לתקן חלק מהדברים ולהוסיף גם את התקן הזה – להפוך אותו מתקן שהוא לא מחייב לתקן מחייב.

ד"ר קורט למש: אנחנו לא מעונינים שב- 16 ביולי יהיו "עבריינים" במשק, ללא הצדקה.

ד"ר קורט למש: אילת זלדין: אני רוצה לציין שעשינו התייעצות מאד רחבה עם כל הגופים, עם כל מי שיכולנו לחשוב.

ד"ר קורט למש: גם ראיתי שבישיבה שהתקיימה כאן לפני שנה היו נציגים של המוסד לבטיחות.

ד"ר קורט למש: היו"ר דוד טל: האם גברתי קראה את הכתבה שהופיעה בעיתון?

ד"ר קורט למש: אני מניח שכן.

ד"ר קורט למש: אילת זלדין: ראיתי את הכתבה.

ד"ר קורט למש: המחקר מוכר לנו, הוא מומן על ידינו.

ד"ר קורט למש: היו"ר דוד טל: מה נעשה אם תוך כדי יהיה עוד תקן אחד ועוד תקן אחד, האם נעכב את הנושא הזה עוד ועוד?

ד"ר קורט למש: מדוע לא יותר נכון ולא יותר ראוי שאנחנו נפרסם את התקנות כפי שאישרנו אותן, ואתם תעשו את העבודה שלכם?

ד"ר קורט למש: אני מניח שלאחר שהתקנות יפורסמו – כפי שקיבלתם פידבקים כאלה ואחרים – יצטברו עוד ועוד תיקונים כאלה ואחרים, ואולי בשנה הבאה תבואו ותגידו כאן טעינו וכאן שגינו, זה טעון תיקון וזה צריך שינוי.

ד"ר קורט למש: אני ברצון רב אעשה זאת, אבל "למרוח" את הנושא הזה לעוד שנה אחרי שהשקיעו כל כך הרבה זמן וכל כך הרבה אנשי מקצוע ישבו על זה – והיום ככה, במשיכת קולמוס שנדחה זאת בעוד שנה?

ד"ר קורט למש: אגיד לכם את האמת, אף אחד מכם עוד לא הצליח לשכנע אותי שזה נחוץ.

ד"ר אריק קרסנטי: רציתי לשאול שאלה, על מנת להבהיר.

ד"ר אריק קרסנטי: האם להפעלת התקנות האלה יש השפעה על סל הבריאות?

ד"ר אריק קרסנטי: האם זה דורש שינוי של סל הבריאות?

ד"ר אריק קרסנטי: אילת זלדין: לא.

ד"ר אריק קרסנטי: עדיין אין בהן פרק של בדיקות רפואיות.

ד"ר אריק קרסנטי: זה דורש התקנת ציוד רב במעבדות.

ד"ר אריק קרסנטי: זה לא קשור לסל הבריאות, זה קשור לציוד המעבדות.

ד"ר אריק קרסנטי: היו"ר דוד טל: כמה זמן עבדו על התקנות הללו?

ד"ר אריק קרסנטי: אילת זלדין: הרבה מאד.

ד"ר אריק קרסנטי: ד"ר קורט למש: שנתיים פלוס.

ד"ר אריק קרסנטי: היו"ר דוד טל: לכן אני לא אקבל את הבקשה שלכם לדחייה.

ד"ר אריק קרסנטי: התקנות הללו ייכנסו לתוקף ב-16 ביולי, תתמודדו עם זה תוך כדי תנועה, תוסיפו את מה שתרצו להוסיף.

ד"ר אריק קרסנטי: במשך הזמן – בשנה הבאה, בעזרת השם, תבואו לכאן ואני מניח שיהיה לכם חומר ולאחר מכן אנחנו נדון בכך ואני אשמח מאד לשנות כל דבר שטעון שינוי, טעון תיקון.

ד"ר אריק קרסנטי: אני לא חושב שאנחנו צריכים לדחות את התקנות הללו.

ד"ר אריק קרסנטי: אני מניח שבסך הכל, רוב התקנות הן תקנות טובות, אולי פה ושם כפי שנאמר יש תקנות שטעונות שיפור או שינוי, אבל סך הכל זה יתרום לרמת הבטיחות של העובדים בכל מקום ומקום.

ד"ר אריק קרסנטי: אילת זלדין: אדוני, מכיוון שאלה תקנות שהפרה שלהן מהווה עבירה פלילית – ד"ר למש יכול להצביע על סעיפים מסוימים שבטוח אנחנו נשנה אותם, אולי נוכל לדחות את התחולה שלהם כדי שלא נשים אנשים "עבריינים" בדברים שאנחנו בטוחים שצריך לשנות.

ד"ר אריק קרסנטי: היו"ר דוד טל: למה?

ד"ר אריק קרסנטי: הדברים האלה פורסמו כבר לפני שנה, נכון?

ד"ר אריק קרסנטי: אילת זלדין: כן.

דוד טל: והודענו לכל העולם שזה אמור בעוד שנה להיכנס לתוקף.

דוד טל: כל מי שעיניו בראשו – ראה את התקנות הללו, התכונן ונערך בהתאם.

דוד טל: האם יש משהו מיוחד שאתה חושב שכדאי להוריד אותו מהתקנות הללו?

דוד טל: אני לא רוצה להתחיל עם זה משום שכמעט כל דבר שתרצו – אחר כך צריך להוריד, אבל אני מוכן לשמוע אם יש משהו דרסטי ביותר, לא סביר.

דוד טל: ד"ר קורט למש: אני אתן לך דוגמה אחת.

דוד טל: היו"ר דוד טל: לפני שאתה נותן דוגמה, אני רוצה לומר לכם – אנשי משרד העבודה צריכים לבוא בטענות לעצמם.

דוד טל: אתם צריכים לבדוק את עצמכם מדוע עבדתם על זה כל כך הרבה זמן – שנתיים ימים – ובסופו של דבר הוצאתם תחת ידכם דבר שהוא לא מוגמר.

דוד טל: זה לא יכול להיות משום שאני אאשר כאן לעוד שנה, בעוד שנה אני יכול למצוא אתכם כאן – אולי יתפרסם מחקר כזה או אחר – ותחפצו לתקן, אז מה?

דוד טל: תגידו לי גם אז להמתין עוד שנה עד שזה יתוקן?

דוד טל: אני לא רואה זאת בחיוב, בלשון המעטה.

דוד טל: אני חושב שאתם צריכים לעשות בדק בית כיצד זה קרה אצלכם.

דוד טל: ד"ר קורט למש: כפי שציינו, התקנה הזאת הוכנה על ידי המומחים.

דוד טל: היו"ר דוד טל: כן, אבל אתה לא צריך לחזור על מה שאמרת, ד"ר למש.

דוד טל: תגיד לי בבקשה איזה דברים אתה חושב שהם חשובים.

דוד טל: ד"ר קורט למש: אני אתן לך דוגמה אחת, לא הכנתי רשימה.

דוד טל: היו"ר דוד טל: אם לא הכנת רשימה, לא חשוב.

דוד טל: אין צורך לתת דוגמה.

דוד טל: התקנות הללו ייכנסו לתוקף במועדן.

דוד טל: אני דוחה את הבקשה שלכם, תתמודדו עם הנושא הזה ובפעם הבאה תגיעו לישיבה מוכנים עם מה שאתם מבקשים שאנחנו נשנה.

דוד טל: התקנות שמובאות היום לא מאושרות.

דוד טל: אושר מה שאושר בשנה שעברה.

דוד טל: ב-16 ביולי זה אמור להיכנס לתוקף, ומשרד העבודה יתמודד עם הנושא הזה.

דוד טל: אני אשוחח על כך עם שר העבודה והרווחה, אני רואה זאת בעין מאד לא יפה.

דוד טל: תודה רבה, הישיבה נעולה.